kalixlouiis/myanmar-wikipedia-corpus huggingface dataset:
ဗေဒင်ပိုဝယ်သည် ငြိမ်းချမ်းစွာ ပညာပေးသော လုပ်ငန်းကြီးသို့ ကမ္ဘာ့လူမျိုးပေါင်းစုံ၏ လူငယ်များကို ဆွဲဆောင်ခဲ့ရာ၌ ဗြိတိန်နိုင်ငံသားများအနက် နှစ်ယောက်မရှိအောင် ထူးခြားသော ပုဂ္ဂိုလ်ကြီး ဖြစ်ပေသည်။
ဗေဒင်ပိုဝယ်သည် ငယ်ရွယ်စဉ်ကပင် ယောက်ျားကလေး ပီသသော စိတ်၊ မြင့်မြတ်သော သဘောထား၊ ရဲစွမ်းသတ္တိတို့နှင့် ပြည့်စုံခဲ့သူ ဖြစ်ခဲ့ရာ၊ ယင်းစိတ်ဓာတ်မျိုးကို မိမိ၏ ကင်းထောက်များ၌လည်း ကိန်းဝပ်စေရန် ကြိုးပမ်းခဲ့လေသည်။
ယင်းသို့ ထူးခြားစွာ စွမ်းဆောင်မှုများကြောင့် ၁၉၂၉ ခုနှစ်တွင် ဗဲရွန်ဘွဲ့ဖြင့် ချီးမြှင့်ခြင်းခံရလေသည်။
ဗေဒင်ပိုဝယ်သည် တာဝန်လုပ်ငန်း များပြားသည့် အကြားမှပင် စစ်ဗျူဟာနှင့် ဆိုင်သော စာအုပ်အနည်းငယ်နှင့် ကင်းထောက်လုလင်များနှင့်ဆိုင်သော စာအုပ်များ ပြုစုရေးသားခဲ့သေးသည်။
၁၉၃၇ ခုနှစ်တွင် အော်ဒါအော့မဲရစ်ဘွဲ့တံဆိပ် အပ်နှင်းခြင်း ခံရပြန်သည်။
ထိုနှစ်တွင်ပင် အာဖရိကတိုက် ကင်းနယားပြည်နယ် ညေးရဲမြို့၌ သွားရောက်အငြိမ်းစားယူ နေထိုင်ခဲ့ရာ၊ ၁၉၄၁ ခုနှစ်တွင် အနိစ္စရောက်သည်။
ပုံကြီးကြည့်ရှုရန်အတွက် ပုံပေါ်သို့ နှိပ်ပါ။
လူသားအရင်းအမြစ်များသည် စုဆောင်းထားသည့်စွမ်းရည်များ၊ ဗဟုသုတများနှင့်ဥပဓိရုပ်တို့နှင့် ဆက်စပ်၍ စီးပွားရေးတန်ဖိုး များကို ထုတ်လုပ်ပေးသည့် လုပ်သားဖြစ်ပေါ်မှုကို ရုပ်လုံးဖော်စေမည့် အရည်အချင်းများ ကို ညွှန်းဆိုသည်။
၎င်းသည် လုပ်သားတစ်ယောက်အနေဖြင့် ပညာရေးနှင့် အတွေ့အကြုံတု့ို မှတစ်ဆင့် အကျိုးအမြတ်ရရှိမှုဖြစ်သည်။
အစောပိုင်းများစွာသော ဘောဂဗေဒ သီအိုရီများက ယင်းကို ထုတ်လုပ်မှုအပိုင်း သုံးပိုင်းအနက်မှ တစ်ပိုင်းဖြစ်သော လုပ်သားအင်အားစုဟု ရိုးရှင်းစွာ ညွှန်းဆိုခဲ့ပြီး အကြောင်းအကျိုးညီညွတ်မှုနှင့် လွယ်ကူစွာပြောင်းလဲနိုင်သော အစားထိုးနိုင်သည့် အရင်းအမြစ်ဟု တွေးခေါ်ယူဆ ခဲ့ကြသည်။
အခြားသော လုပ်သားအပေါ် အယူအဆများမှာ ယင်းစံနှုန်းများဖြင့် ကွဲလွဲနေပါသည်။
လူသားအရင်းအမြစ်သည် သဘာဝအရင်းအမြစ်များကို စက်မှုထုတ်ကုန်ဖြစ်အောင် ဆောင်ရွက်ပေးနိုင်သည့် ပေါင်းကူး လမ်းစဉ်ပင်ဖြစ်သည်ဟု ယူဆကြသည်။
နောက်ခံအကြောင်းအရာ အာဒမ်စမစ်(သ်)သည် ပုံသေပိုင်ပစ္စည်းလေးမျိုးကို သတ်မှတ်ခွဲခြားဖော်ပြထားသည်။
(ယင်းတို့သည် ဝင်ငွေ သို့မဟုတ် လှည့်လည်ခြင်းမရှိသော အမြတ်အစွန်း၊ ပြောင်းလဲနေသော စည်းမျဉ်းစည်းကမ်းများကို ဖော်ပါသည်) ယင်းလေးမျိုးမှာ- (၁) အသုံးဝင်မည့် စက်ပစ္စည်းများ၊ ရောင်းဝယ်မှု၏ ကိရိယာ တန်ဆာပလာများ (၂) ဝင်ငွေရရှိရန် နည်းလမ်းအတွက် အဆောက်အအုံများ၊ (၃) မြေကွက်များ တိုးတက်ကောင်းမွန်လာမှုနှင့်၊ လူ့အရင်းအမြစ်နှင့် ဆက်စပ်၍ ၎င်းကအောက်ပါအတိုင်း သတ်မှတ်ဖော်ပြခဲ့သည်မှာ - “စတုတ္ထအနေဖြင့်- လူမှုအဖွဲ့အစည်းအတွင်းနေထိုင်သူများ သို့မဟုတ်ပါဝင်သူများအားလုံး၏ အသုံးဝင်မည့် စွမ်းရည်များကိုရရှိရန်ဖြစ်သည်။
၎င်းကဲ့သို့သောအရည်အချင်းများကို ရရှိစေရန်မှာ ဝယ်ယူသူမှပြုစုပျိုးထောင်ရ မည့် ထိုသူ၏ ပညာရေး၊ လေ့လာသင်ယူမှု သို့မဟုတ် အလုပ်သင် ကာလတို့သည် အမှန်တကယ် ကုန်ကျစရိတ်များ အစဉ်သဖြင့် ရှိနေပြီး ကျခံရသည်ဖြစ်၍၊ ယင်းသည် ပုံသေ အရင်းအနှီးနှင့် ၎င်းအတွက် မြှုပ်နှံရသည်ဟု နားလည်သဘောပေါက်ရပါမည်။
၎င်းအရည်အချင်းများသည် သူ၏ ချမ်းသာကြွယ်ဝမှုအတွက် အစိတ်အပိုင်းတစ်ခုဖြစ်စေသကဲ့သို့၊ အလားတူပင် ထိုသူပိုင်ဆိုင်သော လူမှု ဘဝကိုလည်း ဖြစ်ပေါ်စေသည်။
လုပ်သားတစ်ယောက်၏ တိုးမြှင့်လာသည့် ကျွမ်းကျင်မှုကို၊ လုပ်အားကို ချုံ့စေပြီး ထုတ်လုပ်မှု ဖြစ်စဉ်ကို လွယ်ကူစေမည့် ကုန်သွယ်မှုစက်ပစ္စည်းများ သို့မဟုတ် ကိရိယာတန်ဆာ ပလာများနှင့် တစ်ပြေးညီ ယူဆနိုင်သည်။
၎င်းသည် သိသာနိုင်သည့် ကုန်ကျစရိတ်ကို ကျခံရမည် ဖြစ်သော်လည်း ၎င်းကုန်ကျစရိတ်အတွက် အမြတ်ဖြင့် ပြန်လည်ပေးဆပ်မည် ဖြစ်သည်။
” ထို့ကြောင့် စမစ်(သ်)က လုပ်သား၏ ထုတ်လုပ်မှုစွမ်းဆောင်ရည်သည် လုပ်အားခွဲခြမ်းစိတ်ဖြာမှုပေါ်တွင် တည်မှီနေသည်ဟု ငြင်းခုံခဲ့သည်။
“လုပ်သား၏ ထုတ်လုပ်မှုစွမ်းအားကြီးမားစွာ တိုးတက်မြင့်မားလာမှုနှင့် ပိုမိုသည့် ကျွမ်းကျင်မှုအတွေ့အကြုံ၊ ကျွမ်းကျင်ခြင်းနှင့်ယင်းတို့ကို မည်သည့်လမ်းညွှန်ချက်ပြုခဲ့သည်ဖြစ်စေ သို့မဟုတ် အသုံးချခဲ့သည်ဖြစ်စေ ယင်းအပိုင်းတို့သည် လုပ်သားခွဲခြမ်းစိတ်ဖြာခြင်း၏ အကျိုးသက် ရောက်မှုပင်ဖြစ်သည်”။
လုပ်သားခွဲခြမ်းစိတ်ဖြာခြင်းနှင့် လုပ်သားအရင်းအမြစ်တို့အကြားတွင် ရှုပ်ထွေးသောဆက်နွယ်မှု ရှိနေပါသည်။
စွမ်းဆောင်ရည်နှင့်အရင်းအမြစ် ယင်းအခေါ်အဝေါ်ကို တင်သွင်းမိတ်ဆက်မှုသည် စွမ်းဆောင်ရည်(ဗဟုသုတဟုမကြာခဏ အသုံးပြုခဲ့သည်) ၏ ပြီးပြည့်စုံသည့် အဓိပ္ပာယ်ဖော်ပြချက်များကို ရှင်းလင်းဖော်ပြခဲ့ပြီး မျှတမှန်ကန်ကြောင်း ထင်ရှားစေပါ သည်။
ကာယလုပ်သားသည် (အခြားသော ထုတ်လုပ်မှုအပိုင်းများ)နှင့် မတူညီပဲ စွမ်းဆောင်ရည်သည်- တိုးချဲ့နိုင်မှုရှိသော နှင့် မိမိကိုယ်တိုင်လည်ပတ်နိုင်သော အသုံးပြုမှု၊ ဆရာဝန်များသည် အတွေ့ အကြုံများ ပိုမိုရရှိလာသည်နှင့် ၎င်းတို့၏ စွမ်းဆောင်ရည်အခြေခံများ တိုးပွားလာသကဲ့သို့ လူ့အရင်းအမြစ်သို့ ဖြည့်ဆည်းပေးကမ်းမှုများလည်း ပိုမိုလာပါလိမ့်မည်။
စီးပွားရေးမဖွံ့ဖြိုးမှုကို စီးပွားရေး ကိုယ်ပိုင် လည်ပတ်မှုဖြင့် အစားထိုးပြုလုပ်သည်။
လွှဲပြောင်းပို့ဆောင်နိုင်သောစွမ်းဆောင်ရည်နှင့် မျှဝေနိုင်သော စွမ်းဆောင်ရည်၊ အထူးအားဖြင့် ဗဟုသုတသည် ရွှေ့ ပြောင်းနိုင်ပြီး မျှဝေနိုင်မှုလည်း ရှိသည်။
ယင်းလွှဲပြောင်းမှုသည် မူရင်းပိုင်ဆိုင်သူအား ၎င်းအသုံးပြု မှုမှ တားမြစ်ထားခြင်းမရှိပါ။
မည်သို့ဆိုစေ ယင်းကဲ့သို့ ဗဟုသုတကို လွှဲပြောင်းမှုသည် မူရင်းပို်င်ဆိုင်သူ ၏ ရှားပါးတန်ဖိုးကို ကျဆင်းစေမည် ဖြစ်သည်။
ဥပမာ- အားကစားသမားတစ်ဦးသည် လူသားအရင်းအမြစ်ကို ပညာရေးနှင့် လေ့ကျင့်သင်ကြားခြင်းတို့မှ တစ်ဆင့်၊ အမှန်တစ်ကယ်ကစားသည့် ပွဲစဉ်များမှ ရရှိသည့် အတွေ့အကြုံများကို ဖြတ်သန်း၍ အရင်းအမြစ်များကို အကျိုးအမြတ်ရရှိခဲ့သည်။
အချိန်ကြာမြင့်လာသောအခါ အားကစားသမားသည် များစွာသော အတွေ့အကြုံများကို (အထက်တွင် နမူနာပြခဲ့သည့် ဆရာဝန်နှင့် တူညီစွာပင်) အောင်မြင်မှုရရှိခဲ့ပြီး၊ သူ၏ လူသား အရင်းအမြစ်သည်လည်း ကြီးမားစွာ တိုးမြှင့်လာခဲ့သည်။
ဥပမာအားဖြင့်- အချိန်စောင့်ကြပ်သူ တစ်ဦးသည် စောစောပိုင်း အသက်အရွယ်၌ သင်တန်းများနှင့်ကစားပွဲ၏ အခြေခံအချက်များကို လေ့လာ ဆည်းပူးခြင်းဖြင့် လူသားအရင်းအမြစ်ကို အကျိုးအမြတ်ရရှိလာမည် ဖြစ်သည်။
ထိုသူသည် ဆက်လက်၍ ကောလိပ်အဆင့်တွင် ပုံကြမ်းရေးဆွဲရသည့်တိုင်အောင် သင်တန်းများပေးသွားမည်ဖြစ်၏။
ယင်းအချိန် တွင် ထိုသူ၏ လူသား အရင်းအမြစ်ကို ရရှိပြီးအကယ်၍ လုံလောက်မှုရှိပါက သူသည် မှန်ကန်စွာ ဆက်၍ ကစား သွားနိုင်လိမ့်မည် ဖြစ်သည်။
ကစားခြင်းမှတစ်ဆင့် ကစားကွင်းအတွေ့အကြုံများကို ရရှိလာပြီး၊ ဤသို့အားဖြင့် ထိုသူ၏အရင်းအမြစ်များကိုလည်း တိုးပွားလာစေမည်ဖြစ်သည်။
အတွေ့အကြုံများသည့် အချိန်စောင့်ကြပ်သူသည် ငယ်ရွယ်သည့် အချိန်စောင့်ကြပ်သူထက် လေ့ကျင့်မှုနည်းပါလိမ့်မည်။
သို့ရာ တွင် အတွေ့အကြုံနှင့် အခြားကစားသူများနှင့် မျှဝေခဲ့သည့် ဗဟုသုတများကြောင့် ပိုမိုသည့် လူသားအရင်း အမြစ်များကို ခြုံငုံ၍ ရရှိနေပါလိမ့်မည်။
စွမ်းဆောင်ရည်၊ အရည်အချင်း၊ ကျွမ်းကျင်မှု သို့မဟုတ် ဗဟုသုတ။
မကြာခဏ `ဗဟုသုတ´ဟူသည့် အခေါ် အဝေါ်ကို သုံးစွဲကြသည်။
`စွမ်းဆောင်ရည်´ သည် ပိုမိုကျယ်ပြန့်၍ တွေးခေါ်မှု အရည်အချင်း (“ဉာဏ် ပညာထက်မြက်မှု”)နှင့် ထိုမှတစ်ပါး အစွမ်းထက်မှုနှင့် အနုပညာဆန်သည့် အရည်အချင်းများတို့ ပါဝင်ပါ သည်။
`ကျွမ်းကျင်မှု´သည် ကျဉ်းမြောင်းသည့် ပိုင်ဆိုင်မှု သတ်မှတ်အရည်အချင်းကို ဖော်ပြပါသည်။
ပိုမို ကျယ်ပြန့်သည့် သတ်မှတ်ချက်များအရ `စွမ်းဆောင်ရည်´ နှင့် `အရည်အချင်း´တို့သည် အပေးအယူ လုပ်နို်င်ပါသည်။
လုပ်သား၏အခွင့်အရေးများနှင့် အရင်းအမြစ် အချို့သောနည်းလမ်းအရ `လူသားအရင်းအမြစ်´၏ အတွေးအခေါ်သည် ကား(လ်)မာက်(စ်)၏ အယူအဆ ဖြစ်သော လုပ်သားစွမ်းရည် နှင့် ဆင်တူသည်။
၎င်းက အရင်းရှင်ဝါဒ တွင် အလုပ်သမားများသည် ၎င်းတို့၏ လုပ်သားစွမ်းရည်ကို ဝင်ငွေများ (လုပ်အားခ၊ လစာ) ရရှိရန် ရောင်းချခဲ့သည်ဟု တွေးခေါ်ခဲ့သည်။
သို့ရာတွင် မင်စာ သို့မဟုတ် ဘက်ကာ ရေးသားခဲ့ခြင်း မတိုင်မီအချိန်များစွာ၌ မာက်(စ်)သည် “နှစ်ခုသော သဘောတူညီမှု မရရှိနိုင်မည့် အချည်းနှီးဖြစ်သော အကြောင်းအချက်များ” ကို ညွှန်ပြခဲ့သည်၊ ယင်းသည် လုပ်အားခ သို့မဟုတ် လစာများနှင့် လူသားအရင်းအမြစ်ပေါ်တွင် စိတ်ဝင်စားမှုတို့ကို ညီမျှစေ သည့် သီအိုရီများဖြင့် ဖြစ်သည်ဟု ဆိုသည်။
လုပ်သားသည် စိတ်ဝင်စားမှုကို ရရှိစေရန် သူ သို့မဟုတ် သူမ၏ စိတ်နှင့်ကိုယ်ပါ မြှုပ်နှံ၍ အမှန်တကယ် အလုပ်လုပ်ရမည်။
မာက်(စ်) က တစ်စုံတစ်ဦး၏ အလုပ်လုပ်ရန် တတ်စွမ်းနိုင်မှု၊ လုပ်သားစွမ်းဆောင်ရည် နှင့် လုပ်ငန်းတွင် လှုပ်ရှားဆောင်ရွက်မှုများကို ပြင်းထန်စွာခွဲခြား ဖော်ပြထားသည်။
လွတ်လပ်သည့် လုပ်သားတစ်ဦးသည် သူ၏လုပ်သားအရင်းအမြစ်ကို တစ်ခါတည်းနှင့်ရောင်းချမှု မပြုနိုင်ပါ။
၎င်းသည် ငွေဖြစ်လွယ်သော ပိုင်ဆိုင်ပစ္စည်းအဖြစ်မှ ကွာဝေးနေပါသည်။
ရှယ်ယာ များနှင့်မြေယာများတို့ ထက်မူ ငွေဖြစ်လွယ်မှု ပိုမိုပါသည်။
ထိုသူသည် ၎င်း၏ကျွမ်းကျင်မှုများကို မရောင်းပါ။
သို့ရာတွင် ယင်းကျွမ်းကျင်မှုများကို အသုံးပြုရန် စာချုပ်ချုပ်ဆိုပါမည်။
ထိုနည်း တူပင် စက်မှုလုပ်ငန်းရှင်သည်လည်း ၎င်း၏ထုတ် ကုန်များကို ရောင်းချပါသည်။
၎င်း၏ စက် ပစ္စည်းများကို မဟုတ်ပါ။
ဤနေရာတွင် ချွင်းချက်မှာ အခိုင်းအစေများသည် ဝင်ငွေကို ၎င်းတို့ို ကိုယ်တို်င်ရှာဖွေရရှိနိုင်ခြင်း မရှိသော်လည်း ၎င်းတို့၏ လူသားအရင်းအမြစ်များကို ရောင်းချနိုင်သည်။
အလုပ်ရှင်တစ်ဦးသည် ၎င်း၏လုပ်ငန်းလည်ပတ်ဆောင်ရွက်မှုမှ အကျိုးအမြတ်များ ရရှိရမည်ဖြစ်သည်။
သို့ဖြစ်၍ လုပ်သားများသည် ၎င်းတို့၏ လုပ်သားစွမ်းဆောင်ရည်ကို ထိန်းသိမ်းရန်လိုအပ်သည်ထက် ကျော် လွန်၍ အလုပ်များကို လုပ်ရသည်။
ယင်းကို မာက်(စ်)က (လုပ်သားသီအိုရီ၏ တန်ဖိုးအောက်တွင်) ပိုလျှံသည့်တန်ဖိုးများ ဟု သိမြင်သတ်မှတ်ခဲ့သည်။
`လုပ်သားအရင်းအမြစ်များ´ ရှိနေသည်ဖြစ်သောကြောင့် လုပ်သားများအား အချို့သော အကျိုးအမြတ်များကို ပေးသော်လည်း သူတို့သည် လူသားမဟုတ်သည့် ချမ်းသာခြင်းကို ပိုင်ဆိုင်သူများအပေါ်တွင် ၎င်းတို့၏ လူမူဘဝနေထိုင်ရေးအတွက် မှီခိုအားထားနေရမည် ဖြစ်သည်။
၁၈၅၉ ခုနှစ် ဇန္နဝါရီလ ၁၇ ရက်နှင့် ၂၂ ရက်နေ့တို့တွင် ထုတ်ဝေခဲ့သည့် နယူးရောက် ဒေးလီထရိုင်ဖျုန်းဆောင်းပါးတွင် ပါရှိသည့် မာက်(စ်)၏ဆောင်းပါး `လွတ်မြောက်မှုမေးခွန်း´တွင် အဓိပ္ပာယ်ဖော်ပြချက်သည် ထုတ်လုပ်သူများသို့ အရင်းအမြစ်တစ်ခုအဖြစ် ပြုမူဆောင်ရွက်သည့်လူသားများကို ဖော်ပြလေ့ရှိ်သော်လည်း၊ လူသားများကို ပေးကမ်းသည့် အရည်အသွေး သို့မဟုတ် ကြိုးပမ်းယူရသည့် ခေတ်မှီသည့် အဓိပ္ပာယ်ဖြင့် “ဗဟုသုတ အရင်းအမြစ်များ”ထက်သာလွန်သည်။
နိုင်ငံအကျိုးဖြစ်ထွန်းမှုနှင့်ပတ်သက်၍ အသုံးချနိုင်မှုများ နိုင်ငံဖွံ့ဖြိုးတိုးတက်စေရန်အတွက် လူသားအရင်းအမြစ်များ အဆင့်ဆင့်ပျိုးထောင်မွေးထုတ်ရေးကို စဉ်ဆက်မပြတ် ပြုလုပ်ပေးလျက်ရှိသည်။
ပျိုးထောင်ထားသည့် လူသားအရင်းအမြစ်ကောင်းများဖြင့် နိုင်ငံဖွံ့ဖြိုးတိုးတက်ရေးကို အကောင်အထည်ဖော်နိုင်ကြသည်။
နိုင်ငံအတွက်အရည်အချင်းပြည့်ဝသည့် လူသားအရင်းအမြစ်များ ပြုစုပျိုးထောင်ရာတွင် နိုင်ငံ့ဝန်ထမ်း ဆရာ ဆရာမများ၏ အခန်းကဏ္ဍသည် အထူးအရေးကြီးသည်။
စွမ်းအားပြည့်ဝသည့်နိုင်ငံတစ်ခုကို တည်ဆောက်နိုင်ရန် တောင့်တင်းခိုင်မာသည့် လူ့အဖွဲ့အစည်း၊ လူဦးရေပုံသဏ္ဌာန်နှင့်ဖွဲ့စည်းမှု၊ စွမ်းရည်ပြည့်ဝသည့် မိသားစုများနှင့် စွမ်းဆောင်ရည်မြင့်မားသည့် လူပုဂ္ဂိုလ်များ လိုအပ်သည်။
နိုင်ငံတစ်နိုင်ငံတွင် လူဦးရေများတိုင်း နိုင်ငံ့အကျိုးကိုဖြစ်ထွန်းစေနိုင်မည်မဟုတ်ဘဲ သင့်တော်သော လူဦးရေဖွဲ့စည်းမှု နှင့် လူသားအရင်းအမြစ် လုံလောက်စွာရှိရန် လိုအပ်သည် ဟုယူဆကြသည်။
ဥပမာအနေဖြင့် စင်္ကာပူနိုင်ငံဖြစ်သည်။
သို့ဖြစ်၍ နိုင်ငံအကျိုးစီးပွားတောင့်တင်း ခိုင်မာစေရန် စွမ်းဆောင်ရည်မြင့်မားသော၊ အရည်အသွေးပြည့်ဝသော လူသားအရင်းအမြစ်များ တည်ရှိရေးသည် အရေးကြီးသောအခန်းကဏ္ဍမှ ပါဝင်သည်။
ဦးရေဆိုင်ရာသတင်း အချက်အလက်များကို အလေးထားလေ့လာဆန်းစစ်ရန်နှင့် သင့်လျော်မှန်ကန်သော လူဦးရေမူဝါဒ များကို ချမှတ်နိုင်ရန် လုပ်ဆောင်ကြရန်လိုအပ်သည်။
လူ့စွမ်းအားအရင်းအမြစ်သည် အောင်မြင်သောလုပ်ငန်းတိုင်း၏ ကျောရိုးဖြစ်သည်။
အထူးသဖြင့် အဖွဲ့အစည်းများသည် ပိုမိုရှုပ်ထွေးပြီး ကွဲပြားလာသောကြောင့် လုပ်သားအင်အားကို ထိထိရောက်ရောက် စီမံခန့်ခွဲခြင်းသည် စိန်ခေါ်မှုအလုပ်တစ်ခုဖြစ်သည်။
ဤသည်မှာ လူ့စွမ်းအားအရင်းအမြစ်စီမံခန့်ခွဲမှု (HRM) ပါဝင်လာခြင်းဖြစ်သည်။
HRM သည် မှန်ကန်သောအရည်အချင်းများကို ဆွဲဆောင်ရန်၊ ဖွံ့ဖြိုးတိုးတက်ရန်နှင့် ထိန်းသိမ်းရန် ကူညီပေးသည့် မည်သည့်အဖွဲ့အစည်းတွင်မဆို အရေးကြီးသောလုပ်ဆောင်ချက်တစ်ခုဖြစ်သည်။
အယူအဆနှင့်ပတ်သက်၍ ငြင်းခုံမှုများ အချို့သော လုပ်သားဘောဂဗေဒပညာရှင် များက ချီကာဂိုကျောင်း၏ သီအိုရီသည် အားလုံးသော လုပ်အားခနှင့် လစာတို့၏ ခြားနားချက်များကို လုပ်သားအရင်းအမြစ် အဓိပ္ပာယ်ဖြင့် ကြိုးစား၍ ရှင်းလင်း ခြင်းဖြစ်သည်ဟု ဝေဖန်ခဲ့ကြသည်။
လူသားအရင်းအမြစ် အယူအဆကို အဆုံးအစမရှိ အလျှော့အတင်းလုပ်နိုင်သည်။
တိုင်းဆ၍ မရနိုင်သော ပြောင်းလဲခြင်းများ အပါအဝင် အစရှိသော တစ်ဦးချင်း ကိုယ်ကျင့် သိက္ခာ သို့မဟုတ် အတွင်းမှ လူများဖြင့် ဆက်နွယ်မှုများ (မိသားစု သို့မဟုတ် ညီအစ်ကိုရင်းချာသဖွယ် တို့မှ တစ်ဆင့်) တို့ဖြစ်သည်။
လုပ်အားခများကို လုပ်သားများအတွက် လုပ်သားအရင်း အမြစ်၏ ရှုထောင့်မှ အခြားဘက်တွင် မြင့်မားစေနိုင်သည်ဟူသော အရေးကြီးသည့် လေ့လာတွေ့ရှိချက်ကို ယင်းသီအိုရီကသက်သေပြခဲ့သည်။
လွန်ခဲ့သည့်ဆယ်စုနှစ်အချို့က စာပေတွင် တူညီမှုပြုနိုင်သည့် အချို့သော အပြောင်းအလဲများတွင် ဖိုမနှင့် ဇာတိလုပ်အားခ ခွဲခြားမှုများ၊ အလုပ်အကိုင်နေရာခွဲခြား သတ်မှတ်မှုများ၊ လူမှုစီးပွားရေးဘဝအဆင့်အတန်း တို့ပါဝင်သည်။
မည်သို့ဆိုစေ ဩစတြီးယန်း ဘောဂဗေဒပညာရှင် ဝေါ်လတာဘလောက်က ၎င်းအပြောင်း အလဲများသည် ဤယောက်ျား/မိန်းမ လုပ်အားခကွာခြားမှု၏ အကြောင်းရင်းမဟုတ်ဟု အဆိုပြုခဲ့သည်။
သောမတ်(စ်) ဂျေဒီလိုစင်နိုကလည်း သဘောက်၏ သီအိုရီကို ကောင်းစွာအတိုချုပ်မှု ပြုခဲ့သည်မှာ “လက် ထပ်ခြင်းသည် ယောက်ျားနှင့် မိန်းမတို့အား ၎င်းတို့၏ အနာဂတ်ဝင်ငွေ ရှာဖွေနိုင်မှု အရည်အချင်းများကို အလွန်ခြားနားစွာ သက်ရောက်မှုရှိစေသည်။
သို့ဖြစ်၍ ယင်းသည် ယောက်ျား/မိန်းမ လုပ်ခ ခြားနားမှု ကွာဟချက်၏ အရေးကြီးသည့် အကြောင်းတစ်ခုဖြစ်သည်” ဘလောက်က လက်မထပ်ရသေးသည့် ယောက်ျားနှင့် မိန်းမတို့အကြားတွင် လုပ်အားခကွာဟမှုမရှိ၊ သို့ရာတွင် လက်ထပ်ပြီး ယောက်ျား၏ လစာ သည် သာမန်အားဖြင့် လက်ထပ်ပြီးမိန်းမ၏ လစာထက် ပိုမိုနေသည်မှာ ဟုတ်မှန်နေကြောင်း ပြောဆိုပါ သည်။
အဆိုပါ လုပ်အားခများသည် မိခင်နှင့် မွေးဖွားလာမည့် ကလေးများအတွက်ကုန်ကျစရိတ် အခွင့် အလမ်းဖြစ်သည်ဟု ၎င်းက အခိုင်အမာ ပြောဆိုသည်။
တိကျသောလူသားအရင်းအမြစ် နှင့် ယေဘုယျကျသော လူသားအရင်းအမြစ် ပညာရေး၏ တန်ဖိုးကို သတ်မှတ်ရာတွင် ခန့်အပ်လွှာ များ၏ ဂုဏ်ဒြပ်သည် ဗဟုသုတ အောင်မြင် ရရှိရန် ကဲ့သို့ အရေးကြီးသည်။
၎င်းသည် ပြိုင်ဆိုင်မှုမပြုသည့် အုပ်စုများနှင့် လုပ်သားဈေးကွက် ပိုင်းခြားမှုများကဲ့သို့သော ဈေးကွက်မပြည့်စုံမှုများကို ညွှန်ပြနေပါသည်။
ပိုင်းခြားထားသည့် လုပ်သား ဈေးကွက်များတွင် “လုပ်သားအရင်းအမြစ် ပြန်လည်ပေးဆပ်မှု” သည် နှိုင်းယှဉ်နိုင်သော ကျွမ်းကျင်သည့် လုပ်သားဈေးကွက်အုပ်စု သို့မဟုတ် ပိုင်းခြားမှုများအတွင်း ခြားနားမှုရှိနေပါသည်။
ဥပမာတစ်ခုမှာ ၎င်းသည်လူနည်းစ သို့မဟုတ်အမျိုးသမီး အလုပ်သမားများအား ခွဲခြားဆက်ဆံမှု ဖြစ်သည်။
ဘက်ကာ၏ အဆိုအရ လူသားအရင်းအမြစ်စာပေသည် မကြာခဏ “တိကျသောလူသားအရင်းအမြစ်” နှင့် “ယေဘုယျကျသော လူသားအရင်းအမြစ်”တို့ကြား မကြာခဏခွဲခြားသိမြင်စေသည်။
တိကျသည့် လူသားအရင်းအမြစ်သည် တစ်ဦးတည်းသော အလုပ်ရှင် သို့မဟုတ် စက်ရုံကို အသုံးဝင်စေမည့် ကျွမ်းကျင်မှု သို့မဟုတ် ဗဟုသုတ အများကို ရည်ညွှန်းပါသည်။
ယေဘုယျလုပ်သား အရင်းအမြစ် (စာရေးတတ် ဖတ်တတ်ခြင်း) သည် အားလုံးသော အလုပ်ရှင်များကို အသုံးဝင်စေသည်။
ဘောဂဗေဒ ပညာရှင်များက ခိုင်မာသည့် တိကျသော လူသားအရင်းအမြစ်သည် ဘေးအန္တရာယ်များသည် ဟု အမြင်ရှိကြသည်။
လုပ်ငန်းပိတ်သိမ်းခြင်း သို့မဟုတ် စက်ရုံကျဆုံးခြင်းတို့သည် ပြောင်းရွှေ့နိုင်ခြင်း မရှိသည့် ကျွမ်းကျင်မှုများကို ဦးတည်နေသည်။
(ခိုင်မာသည့် တိကျသော အရင်း အမြစ်များ၏ အရေအတွက်နှင့် ဆိုင်သောအရေးပါမှု၏ သက်သေအထောက်အထားကို ဖြေရှင်း၍မရသေးပါ) လူသားအရင်းအမြစ်သည် ဖူလုံရေး၊ ပညာရေး၊ ကျန်းမာရေးစောင့်ရှောက်မှု နှင့် ပင်စင်ယူခြင်း တို့နှင့် စပ်လျဉ်းသည့်ငြင်းခုံများ၏ ဗဟိုအချက်အချာများ ဖြစ်ကြသည်။
ရည်ညွှန်းကိုးကား ဂယ်ရီဘက်ကာ၏ လူသားအရင်းအမြစ်ဆိုင်ရာ စာတမ်းပြုစုမှု လူသားအရင်းအမြစ်ဆိုင်ရာ သတင်းနှင့် ဆောင်းပါးများ Category:လူသားအရင်းအမြစ် စီမံခန့်ခွဲရေး။
ရွှေ့ပြောင်းနေထိုင်မှု နှုန်းထားများ (၂၀၁၆) ၊ အပေါင်း (အပြာ)၊ အနုတ် (လိမ္မော်)၊ ယခင်အတိုင်း (အစိမ်း)၊ နှင့် အချက်အလက်မရှိ (မီးခိုး) ပုံကြီးမြင်နိုင်ရန် ဓာတ်ပုံပေါ်သို့ နှိပ်ကြည့်ပါ။
thumb|အာဂျင်တီးနားသို့ရောက်ရှိဥရောပရွှေ့ပြောင်းနေထိုင်သူ ၂၀၀၈ ခုနှစ်အတွက် အသားတင် ရွှေ့ပြောင်းနေထိုင်မှုနှုန်း - အပေါင်း (အပြာ)၊ အနုတ် (လိမ္မော်)၊ ယခင်အတိုင်း (အစိမ်း)၊ နှင့် အချက်အလက်မရှိ (မီးခိုး)။
နိုင်ငံတစ်နိုင်ငံသို့ လာရောက်နေထိုင်ခြင်းသည် လူသစ်များကို နေထိုင်ရာနေရာ သို့မဟုတ် မှီတင်းနေထိုင်ရာ လူဦးရေနှင့် မိတ်ဆက်ခြင်းဖြစ်သည်။
၎င်းသည် ဇီဝဗေဒဆိုင်ရာ အယူအဆဖြစ်ပြီး လူဦးရေနှင့် ပတ်ဝန်းကျင်ဆက်စပ်မှုကို လေ့လာသောပညာရပ်တွင် အရေးပါပြီး၊ နိုင်ငံတစ်ပါးသို့ သွားရောက်အခြေစိုက်နေထိုင်ရန် မိမိနိုင်ငံမှထွက်ခွာခြင်း နှင့် တစ်နေရာမှ တစ်နေရာသို့ ရွှေ့ပြောင်းနေထိုင်ခြင်း တို့နှင့် ကွဲပြားခြားနားသည်။
စာရင်းဇယား အချက်အလက်များ နိုင်ငံတကာ ရွှေ့ပြောင်းနေထိုင်သူများကြီးကြပ်ရေးအဖွဲ့အစည်း(IOM)က ယနေ့ကမ္ဘာတစ်ဝန်းလုံးတွင် ရွှေ့ပြောင်းနေထိုင်သူ သန်း ၃၀၀ ကျော်ခန့် ရှိသည်ဟုပြောဆိုသည်။
၂၀၀၅ ခုနှစ်တွင် ဥရောပတိုက်သည် နိုင်ငံခြားတိုင်းပြည်မှ ရွှေ့ပြောင်းလာရောက်နေထိုင်သူ လူဦးရေရ၀.၆သန်းကို အိမ်ရှင်အဖြစ် အများဆုံးလက်ခံခဲ့ပြီး နောက်ဆုံးနှစ်အတွက် အချက်အလက်များကို လည်းရရှိနိုင်သည်။
မြောက်အမေရိကတိုက်သည် ဒုတိယ အများဆုံး လက်ခံခဲ့ပြီး ရွှေ့ပြောင်းနေထိုင်သူ ၄၅.၁ သန်း ကျော်ရှိ ကာ အာရှတိုက်သည် ၂၅.၃ သန်း နီးပါးကို အိမ်ရှင်အဖြစ် လက်ခံခဲ့သည်။
ယနေ့ခေတ်အခါ၌ ရွှေ့ပြောင်းနေထိုင်သူ အလုပ်သမားအများစုမှာ အာရှတိုက်မှ ဖြစ်သည်။
ကမ္ဘာ့ကုလသမဂ္ဂက ၂၀၀၅ ခုနှစ်တွင် ကမ္ဘာအနှံ့အပြား၌ နိုင်ငံတကာ ရွှေ့ပြောင်းနေထိုင်သူ ၁၉၁ သန်း နီးပါးရှိပြီး ၎င်းအရေအတွက်မှာ ကမ္ဘာ့လူဦးရေ၏ ၃ ရာခိုင်နှုန်း ဖြစ်ကြောင်း တွေ့ရှိခဲ့သည်။
၎င်းသည် ၁၉၉၀ ခုနှစ်မှစ၍ ၂၆ သန်း မြင့်တက်လာမှုကို ဖော်ပြသည်။
၎င်းရွှေ့ပြောင်းနေထိုင်သူများ အနက် ၆၀ ရာခိုင်နှုန်းမှာ ဖွံ့ဖြိုးတိုးတက်ပြီးသော နိုင်ငံများတွင်နေထိုင်နေကြပြီး ၁၉၉၀ ခုနှစ်တွင် တိုးမြင့်လာခဲ့သည်။
ဖွံ့ဖြိုးတိုးတက်ဆဲ နိုင်ငံများတွင် ပြောင်းလဲမှုမရှိခြင်းမှာ ခိုလှုံသူဒုက္ခသည်များ လျော့နည်းလာခြင်းက အဓိကအကြောင်းရင်းဖြစ်သည်။
ကမ္ဘာလုံးဆိုင်ရာ ပျမ်းမျှနှုန်း (ကုန်သွယ်ခြင်းလုပ်ငန်းများ အားလုံးတွင် နယ်စပ်ဖြတ်ကျော် ကုန်သွယ်ခြင်း အချိုးအစား) နှင့် နှိုင်းယှဉ်လျှင် ၎င်းက ၂၀ရာခိုင်နှုန်း ထက်ကျော်လွန်သည်။
၎င်းတို့မွေးဖွားရာ နိုင်ငံ၏ပြင်ပတွင် နေထိုင်သူအရေအတွက်မှာ နောင်အနာဂတ်၌ မြင့်တက်လာမည်ဟု ခန့်မှန်းသည်။
၂၀၀၅ ခုနှစ်တွင် ကမ္ဘာ့ကုလသမဂ္ဂ၏ သန်းခေါင်စာရင်းမှတ်တမ်းများအရ အနောက်အလယ်ပိုင်းဒေသ၊ ဥရောပအချို့ဒေသများ၊ အာရှတို်က်အနောက်တောင်ပိုင်းရှိ ဒေသငယ်များနှင့် အရှေ့အိန္ဒိယ ဒေသအနည်းငယ်တို့တွင် လာရောက်နေထိုင်သူဦးရေ ရာခိုင်နှုန်းအမြင့်ဆုံး ရှိခဲ့သည်။
သို့သော် နိုင်ငံတွင်း လာရောက်နေထိုင်ခြင်း သန်းခေါင်စာရင်းမှတ်တမ်းများသည် မှတ်တမ်းမရှိသော ရွှေ့ပြောင်းနေထိုင်သူ အလုပ်သမားများ၏ ဖုံးကွယ်ထားလိုသော သဘာဝကြောင့် အကြောင်းမလှစွာ ခိုင်မာမှုနည်းပါးလျက် ရှိသည်။
နိုင်ငံတကာ ရွှေ့ပြောင်းနေထိုင်သူများ ကြီးကြပ်ရေး အဖွဲ့အစည်းက ယနေ့ကမ္ဘာအနှံ့အပြားတွင် နိုင်ငံခြားတိုင်းပြည်မှ ရွှေ့ပြောင်းလာရောက် နေထိုင်သူများ ခန့်မှန်းခြေအရေအတွက်မှာ သန်း၂၀၀ကျော်ခန့် ဖြစ်သည်ဟု ခန့်မှန်းသည်။
ဂေါလ်အပ်(Gallup)၏ မကြာသေးသော စစ်တမ်းများအရ အရွယ်ရောက်ပြီးသောသူ သန်း ၇၀၀ ခန့်သည် အခွင့်အရေးရရှိလျှင် အခြားတိုင်းပြည်သို့ အပြီးရွှေ့ပြောင်းနေထိုင်လိုကြသည်။
အမေရိကန်ပြည်ထောင်စုသည် ထိပ်တန်းဆန္ဒရှိသော သွားရောက်လိုသည့် နိုင်ငံဖြစ်သည်။
နိုင်ငံတစ်နိုင်ငံသို့ လာရောက်နေထိုင်ခြင်းကို နားလည်သဘောပေါက်ခြင်း နိုင်ငံတစ်နိုင်ငံသို့ လာရောက်နေထိုင်ခြင်း နောက်ကွယ်ရှိ အထွေထွေယူဆချက် နိုင်ငံတစ်နိုင်ငံသို့ လာရောက်နေထိုင်ခြင်း ယူဆချက်တစ်ခုမှာ တွန်းအားပေးချက်များနှင့် ဆွဲဆောင်ချက်များအကြား ခွဲခြားသိမြင်ခြင်း ဖြစ်သည်။
တွန်းအားပေးချက်များဆိုသည်မှာ မူလနိုင်ငံမှ နိုင်ငံတစ်ပါးသို့ သွားရောက်အခြေစိုက်နေထိုင်ရန် ထွက်ခွာခြင်း၏ အဓိက အကြောင်းရင်းကို ရည်ညွှန်းသည်။
စီးပွားရေးအရ ရွှေ့ပြောင်းသောကိစ္စရပ်တွင် (ပုံမှန်အားဖြင့်အလုပ်သမားများ ရွှေ့ပြောင်းခြင်း ) အလုပ်လုပ်ခနှုန်းထားများမှာ ထင်ရှားသော ကွဲပြားခြားနားမှုများဖြစ်သည်။
နိုင်ငံအသစ်မှ လုပ်ခတန်ဖိုးမှာ တစ်ဦးတစ်ယောက်၏ မူလနိုင်ငံမှလုပ်ခတန်ဖိုးထက် သာလွန်ပြီး ခရီးသွားလာမှု ကုန်ကျစရိတ် မမြင့်မားပါက ပြောင်းရွှေ့ရန် ရွေးချယ်ပေလိမ့်မည်။
အထူးသဖြင့်၁၉ရာစုနှစ်တွင်အမေရိကန်ပြည်ထောင်စု၏စီးပွားရေးချဲ့ထွင်မှုကြောင့်လာရောက်နေထိုင်မှုနှုန်းမှာ မြင့်တက်လာခဲ့ပြီး ထိုအကျိုးဆက်ကြောင့် လူဦးရေ၏ ၂၀% မှာ နိုင်ငံခြားတွင်မွေးဖွားခဲ့သူများဖြစ်၍ ယနေ့ နှုန်း၏ ၁၀% ဖြစ်ပြီး သိသာထင်ရှားသော အလုပ်သမားအင်အားစုကို ဖြစ်စေခဲ့သည်။
ဖွံ့ဖြိုးတိုးတက်ဆဲနိုင်ငံများမှ ဆင်းရဲသောသူ တစ်ဦးချင်းမှာ ၎င်းတို့၏မူလနိုင်ငံများထက် သာ၍မြင့်မားသော လူနေမှုအဆင့်အတန်းကို ဖွံ့ဖြိုးတိုးတက်ပြီး နိုင်ငံများတွင် ရရှိနိုင်သည်။
တိကျရှင်းလင်းသော ကုန်ကျစရိတ်များ၊ လက်မှတ်ခ နှင့် သွယ်ဝိုက်သော ကုန်ကျစရိတ်၊ အလုပ်ချိန်ဆုံးရှုံးခြင်း၊ လူမှုအသင်းအဖွဲ့များ ဆုံးရှုံးခြင်းတို့ပါဝင်သော မိမိနိုင်ငံမှ ထွက်ခွာခြင်း၏ ကုန်ကျစရိတ်မှာလည်း နိုင်ငံတစ်ပါးသို့ သွားရောက်အခြေစိုက်နေထိုင်သူများကို မူလနိုင်ငံများမှ အဝေးသို့သွားစေရန် အဓိကအခန်းကဏ္ဍမှ ပါဝင်နေသည်။
၁၈ရာစုနှင့် ၂၀ရာစုအစောပိုင်းကာလ အတွင်း သယ်ယူပို့ဆောင်ရေးနည်းပညာများ တိုးတက်ခဲ့သည်နှင့်အညီ ခရီးသွားလာချိန်နှင့် ကုန်ကျစရိတ်များမှာ သိသိသာသာ လျော့နည်းလာခဲ့သည်။
၁၇၀၀ ပြည့်လွန်နှစ်များတွင် အတ္တလန်တိတ် သမုဒ္ဒရာကိုဖြတ်ကျော်၍ ခရီးသွားခြင်းမှာ ပုံမှန် ၅ပါတ်မျှကြာမြင့်ခဲ့သော်လည်း ၁၉၀၀ ပြည့်လွန်နှစ်များဝန်းကျင်တွင် ၈ရက်ခန့်မျှသာကြာမြင့်ခဲ့သည်။
တွန်းအားပေးခြင်းနှင့် ဆွဲဆောင်ခြင်း အယူအဆ အခွင့်ထူးစရိတ် နည်းလေ ရွှေ့ပြောင်းနေထိုင်မှုနှုန်း အလားအလာ မြင့်မားလေ ဖြစ်သည်။
ဆင်းရဲခြင်းမှလွတ်မြောက်ခြင်း ( ပုဂ္ဂိုလ်ရေးအရ သို့မဟုတ် နောက်ကွယ်ရှိ ဆွေမျိုးများအတွက်) သည် သမားရိုးကျ တွန်းအားပေးချက်တစ်ခု ဖြစ်သည်။
အလုပ်အကိုင်များရရှိနိုင်ခြင်းသည် ဆက်စပ်နေသော ဆွဲဆောင်ချက်များဖြစ်သည်။
သဘာဝဘေးအန္တရာယ်များ နှင့် ဆင်းရဲလာခြင်းကြောင့် ရွှေ့ပြောင်းနေထိုင်မှုနှုန်းကို အားမြင့်စေနိုင်သည်။
ဤသို့သော ရွှေ့ပြောင်းနေထိုင်ခြင်း အမျိုးအစားမှာ ဦးတည်ရာနိုင်ငံတွင် တရားမဝင် ပြည်တွင်းသို့လာရောက်နေထိုင်ခြင်း ဖြစ်နိုင်သည်။
(နိုင်ငံတစ်ပါးသို့ သွားရောက်နေထိုင်ရန် မိမိနိုင်ငံမှ ထွက်ခွာခြင်းမှာ မြောက်ကိုးရီးယား၊ မြန်မာ နှင့် ဆိုမာလီယာ ကဲ့သို့သော အချို့နိုင်ငံများတွင် တရားမဝင်ပါ။
) တွန်းအားပေးခြင်းနှင့် ဆွဲဆောင်ခြင်း အယူအဆတို့၏ အဓိကပြဿနာမှာ သုံးခေါက်ချိုး ဖြစ်ခြင်းပင်၊ ပထမအဆင့်အနေဖြင့် ၎င်းတို့သည် ထင်ရှားသိသာမှုကို ဖော်ပြထားသည်။
(အဓိပ္ပာယ်မှာ ဆင်းရဲသောနေရာဒေသများမှ သူများသည် ပို၍ချမ်းသာသောနေရာဒေသများသို့ သွားရောက်ရန် ရှာဖွေကြပေလိမ့်မည်။
)၊ ဒုတိယအဆင့်အနေဖြင့် ၎င်းတို့သည် ရွှေ့ပြောင်းနေထိုင်မှုနူန်း ပေါ်ထွက်လာခြင်းကိုရှင်းပြနိုင်ခြင်းမရှိသေးပါ(တွန်းအားပေးခြင်းနှင့် ဆွဲဆောင်ခြင်းသည်သာ တည်ရှိမည်ဆိုလျှင် အဆင်းရဲဆုံးနိုင်ငံများမှ သူများသည် အချမ်းသာဆုံးသောနိုင်ငံများသို့ ရွှေ့ပြောင်းကြပေလိမ့်မည်။
တကယ်တမ်းတွင် ထိုကဲ့သို့ ရွှေ့ပြောင်းမှုမျိုးမှာ မရှိသလောက်ပင်)။
တတိယအဆင့်အနေဖြင့် ၎င်းတို့သည် ပေါ်ထွက်လာသော ရွှေ့ပြောင်းနေထိုင်ခြင်းပုံစံများ၏ တည်ငြိမ်မှုကို ရှင်းမပြနိုင်ကြသေးပါ (အဓိပ္ပာယ်မှာ နိုင်ငံ က မှ နိုင်ငံ ခ သို့ ပြောငး်ရွှေ့မှု စတင်သည်နှင့်တစ်ပြိုင်နက်၊ ၎င်းသည် အချိန်အတော် ကြာမြင့်သည်အထိ ရှိနေမည်။
ရွှေ့ပြောင်းရေးအတွက် တွန်းအားနှင့် ဆွဲအားပေးခဲ့သည့် အစဦးအခြေအနေများ နောက်ထပ် မရှိလျှင်ပင် တည်ရှိနေပေလိမ့်မည် (ဂျာမန် အမှု ဖြစ်သော ဂက်စတာဘိတ်တာ(Gastarbeiter) သို့မဟုတ် ဧည့်သည်အလုပ်သမားအစီအစဉ်က ဤဖြစ်ရပ်ကို ပြသနေသည်။
ရွှေ့ပြောင်းရခြင်းအကြောင်းအရင်းများ နိုင်ငံတစ်ပါးသို့ သွားရောက်နေထိုင်ရန် မိမိနိုင်ငံမှ ထွက်ခွာခြင်းနှင့် နိုင်ငံတစ်နိုင်ငံတွင်း ဝင်ရောက်နေထိုင်ခြင်းသည် အလုပ်ခန့်အပ်ခြင်းစာချုပ်အရ တစ်ခါတစ်ရံ မဖြစ်မနေလုပ်ကိုင်ရခြင်းများဖြစ်သည် - ဘာသာရေးသာသနာပြုအဖွဲ့နှင့် ဝန်ထမ်းများ ၏ထုတ်လုပ်ခြင်း(သို့မဟုတ်)ဝန်ဆောင်မှုပေးခြင်း အဖွဲ့အစည်းများ၊ နိုင်ငံတကာ အစိုးရမဟုတ်သော အဖွဲ့အစည်းများ နှင့် သံတမန်ရေးရာလုပ်ငန်းများ ၏ ဝန်ထမ်းများနှင့် အဓိပ္ပာယ်ဖွင့်ဆိုချက်အရ ‘နိုင်ငံရပ်ခြား’ တွင်အလုပ်လုပ်ရန်တို့ ဖြစ်သည်။
၎င်းတို့ကို ‘မိမိနိုင်ငံ၏ပြင်ပတွင်နေထိုင်သူ’ အဖြစ် မကြာခဏ ရည်ညွှန်းပြီး ၎င်းတို့၏ အလုပ်ခန့်အပ်ခြင်းအခြေအနေများ မှာ (အလားတူအလုပ်များအတွက်) အိမ်ရှင်နိုင်ငံတွင် လျှောက်ထားသူများနှင့် ထပ်တူထပ်မျှ သို့မဟုတ် ပို၍ကောင်းမွန်သည်။
အချို့သောရွှေ့ပြောင်းသူများအတွက်၊ ပညာရေးသည်အဓိကကျသော ဆွဲအားဖြစ်သည် (နိုင်ငံတကာ ကျောင်းသား အများစုမှာ နိုင်ငံတွင်း ဝင်ရောက်နေထိုင်သူများဟု သတ်မှတ်ခံရခြင်းမရှိသော်လည်း)။
ချမ်းသာ ကြွယ်ဝသောနိုင်ငံများမှ ပို၍ကောင်းမွန်သောရာသီဥတုရှိပြီး ကုန်ကျစရိတ် သက်သာသောနိုင်ငံများ သို့ အငြိမ်းစားယူရွှေ့ပြောင်းခြင်းသည် ပုံစံသစ်နိုင်ငံတကာ ရွှေ့ပြောင်းခြင်းဖြစ်သည်။
ဥပမာများတွင် အငြိမ်းစား ဗြိတိသျှနိုင်ငံသားများသည် စပိန် (သို့မဟုတ်) အီတလီနိုင်ငံသို့ လာရောက်နေထိုင်ခြင်း နှင့် အငြိမ်းစား ကနေဒါနိုင်ငံသားများ U.S သို့ (အဓိကအားဖြင့် U.S ရှိ ဖလော်ရီဒါ နှင့် တက္ကဆက်ပြည်နယ်များသို့) လာရောက်နေထိုင်ခြင်းများ ပါဝင်သည်။
စီးပွားရေးအရ မဟုတ်သော တွန်းအားပေးအချက်များတွင် ဖိစီးနှိပ်စက်မှု (ဘာသာရေးနှင့် အခြား တစ်နည်းနည်းအားဖြင့် )၊ မကြာခဏ မတော်မတရား အပြုခံရခြင်း၊ အနိုင်ကျင့်ခြင်း၊ ဖိနှိပ်ချုပ်ချယ်ခြင်း၊ လူမျိုးစု မျိုးဖြုတ်ခြင်းလူမျိုးစု မျိုးဖြုတ်ခြင်း၊ အစုလိုက်အပြုံလိုက်သတ်ဖြတ်ခြင်း အပါအဝင်နှင့် စစ်အတွင်း အရပ်သားများ ဘေးအန္တရာယ် စွန့်စားမှုများ ပါဝင်သည်။
နိုင်ငံရေးလှုပ်ရှားမှုများမှာ အစဉ်အလာအားဖြင့် ဒုက္ခသည်များသွားလာမှုနှုန်းကို တွန်းအားပေးသည်- ဥပမာအားဖြင့် အာဏာရှင်စနစ်မှ လွတ်မြောက်ရန်အတွက်ဖြစ်သည်။
အချို့သောရွှေ့ပြောင်းခြင်းများမှာ မိသားစုပြန်လည်ပေါင်းစည်းရေး သို့မဟုတ် နိုင်ငံမတူသော နိုင်ငံသားများလက်ထပ်ခြင်း ကဲ့သို့ ဆွေမျိုးတော်စပ်မှုအပေါ် အခြေခံသောပုဂ္ဂိုလ်ရေးအကြောင်းများ ကြောင့် ဖြစ်သည် (ဥပမာ မိသားစု သို့မဟုတ် လုပ်ဖော်ကိုင်ဖက် နှင့်အတူနေရန် )။
အချို့ကိစ္စများတွင် တစ်စုံတစ်ဦးသည် ပြောင်းလဲသွားသော မျိုးချစ်စိတ် ပုံစံအဖြစ် နိုင်ငံသစ်သို့ ထွက်ခွာ နေထိုင်ချင်ကြပေလိမ့်မည်။
ပြစ်ဒဏ်စီရင်ခံရခြင်း မှရှောင်တိမ်းခြင်း (ဥပမာ ဖမ်းဆီးခံရခြင်းမှ ရှောင်တိမ်းခြင်း) သည် ပုဂ္ဂိုလ်ရေးအကြောင်းရင်းခံ အချက်ဖြစ်သည်။
ပြစ်မှုကျူးလွန်သူများသည် ၎င်းတို့၏ မည်သူမည်ဝါဖြစ်ကြောင်း အထောက်အထားများကို ဖုံးကွယ်ထားခြင်း သို့မဟုတ် ရှာဖွေတွေ့ရှိခံရခြင်းမှရှောင်တိမ်းရန် အခြားလွတ်မြောက်ရာလမ်းကိုရှာဖွေခြင်းများ ပြုလုပ်နိုင်သော်လည်း ပြစ်မှုသည် နိုင်ငံတကာက အသိအမှတ်ပြုသော ပြစ်မှုဖြစ်လျှင် ဤသို့သော မိမိနိုင်ငံမှ ထွက်ခွာခြင်း နှင့် အခြားနိုင်ငံတွင်း ဝင်ရောက်နေထိုင်ခြင်းသည် သာမန်အားဖြင့် တရားဝင်မဟုတ်ပေ။
ဥပမာ စစ်ရာဇဝတ်မှုအပြစ်ရှိသူများမှာ ၎င်းတို့ကိုယ်ကို စစ် သို့မဟုတ် သဘောထားကွဲလွဲမှုများ၏ ဒုက္ခသည်များအဖြစ် ပြောဆိုပြီး အခြားသောနိုင်ငံတစ်ခု အတွင်းတွင် ခိုလှုံခွင့်တောင်းခံခြင်း စသည့် သာဓကများရှိသည်။
ရွှေ့ပြောင်းနေထိုင်ခြင်းမှ ပေါ်ထွက်လာသော စံသဘောထားကွဲလွဲမှု နိုင်ငံတစ်နိုင်ငံသို့ လာရောက်နေထိုင်ခြင်း၏ အဟန့်အတားများမှာ ဥပဒေကခွင့်မပြုသည်သာမက လာရောက်နေထိုင်ခြင်း၏ ဖြစ်ရိုးဖြစ်စဉ်နှင့် လူမှုရေးအဟန့်အတားများမှာလည်း အလွန် အရေးပါနိုင်သည်။
လာရောက်နေထိုင်သူများမှာ ရင်းနှီးကျွမ်းဝင်သော အရာခပ်သိမ်းဖြစ်သည့် ၎င်းတို့၏မိသားစု၊ မိတ်ဆွေအပေါင်းအသင်းများ၊ အထောက်အပံ့ပေးသော အသိုင်းအဝိုင်းနှင့် ဓလေ့ထုံးတမ်း အစဉ်အလာ တို့ကိုလည်း ၎င်းတို့၏ တို်င်းပြည်မှ ထွက်ခွါလာသောအချိန်တွင် ထားခဲ့ကြရသည်။
၎င်းတို့၏ ပိုင်ဆိုင်မှုများကိုလည်း များသောအားဖြင့် အရှုံးခံ၍ ရောင်းချပြီး ပြောင်းရွှေ့စရိတ်အဖြစ် အသုံပြုသည်။
၎င်းတို့သည် နိုင်ငံအသစ်တခုသို့ ရောက်သောအခါ အလုပ်ရှာဖွေခြင်း၊ နေထိုင်ရန်နေရာ၊ ဥပဒေအသစ်များ၊ ဓလေ့ထုံးစံ စည်းမျဉ်းသစ်များ, ဘာသာစကား သို့မဟုတ် လေယူလေသိမ်းနှင့် ပတ်သက်သော အကြောင်းခြင်းရာများ၊ ဖြစ်နိုင်ဖွယ်ရာရှိသော လူမျိုးရေးပဋ္ဋိပက္ခ နှင့် အခြားသော ၎င်းတို့နှင့် ၎င်းတို့၏မိသားစုများကို ချန်လှပ်ထားခြင်း အပြုအမူ စသည့် များပြားလှသော မရေရာမသေချာမှုများ တို့တွေ့ကြုံရသည်။
ယင်းအတားအဆီးများမှာ နိုင်ငံတကာ ရွှေ့ပြောင်းနေထိုင်ခြင်းကို ကန့်သတ်သည့် သဘောဆောင်သည် (အခြားသောတိုက်များသို့ မှီတင်းနေထိုင်ကြသောသူများ အစုအဝေးအလိုက် ရွှေ့ပြောင်းခြင်း၊ ကြီးမားများပြားသောလူဦးရေများ တလိမ့်လိမ့်ဖန်တီးခြင်းနှင့် ၎င်းတို့၏ အခြေခံဖွဲ့စည်းမှုနှင့် ဝန်ဆောင်မှုများအပေါ် ဆက်စပ်နေသော အားထုတ်လုပ်ကိုင်ခြင်းများ၊ ရွှေ့ပြောင်းခြင်းတွင် ၎င်းရှိရင်းစွဲ ကန့်သတ်ချက်များကို လျစ်လျူရှုခြင်းတို့ ဖြစ်ပေါ်နေသော နေရာများ)။
နိုင်ငံရေးအရ ရွှေ့ပြောင်းနေထိုင်ခြင်းသည် အခြားသောအကြောင်းအရာများ ဖြစ်သော နိုင်ငံတော်လုံခြုံရေး၊ အကြမ်းဖက်ဝါဒနှင့် အထူးသဖြင့် အနောက်ဥရောပတိုက်တွင်အဓိကကိုးကွယ်လျက် ရှိသော လက်ရှိအစ္စလာမ်ဘာသာနှင့် ပို၍ပို၍ဆက်စပ်ဖြစ်ပေါ်လျက် ရှိသည်။